CELEX: 62010TN0567
Language: mt
Date: 2010-12-16 00:00:00
Title: Kawża T-567/10: Rikors ippreżentat fis- 16 ta’ Diċembru 2010 — Vivendi vs Il-Kummissjoni

5.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/18
            
         Rikors ippreżentat fis-16 ta’ Diċembru 2010 — Vivendi vs Il-Kummissjoni
   (Kawża T-567/10)
   2011/C 72/31
   Lingwa tal-kawża: il-Franċiż
   
      Partijiet
   
   
      Rikorrenti: Vivendi (Pariġi, Franza) (rappreżentanti: O. Fréget, J.-Y. Ollier u M. Struys, avukati)
   
      Konvenuta: Il-Kummissjoni Ewropea
   
      Talbiet tar-rikorrent
   
   Ir-rikorrenti titlob lill-Qorti Ġenerali sabiex jogħġobha:
   
               —
            
            
               tiddikjara r-rikors preżenti bħala ammissibbli;
            
         
               —
            
            
               tannulla d-deċiżjoni tal-Kummissjoni tal-1 ta’ Ottubru 2010 li permezz tagħha ċaħdet l-ilment imressaq minn Vivendi fit-2 ta’ Marzu 2009 (irreġistrat bin-Numru 2009/4267) għall-ksur imwettaq mir-Repubblika Franċiża, tad-Direttiva 2002/77/KE, tas-16 ta’ Diċembru 2002, dwar kompetizzjoni fis-swieq tan-networks u s-servizzi tal-komunikazzjonijiet elettroniċi, u b’riżultat ta’ dan, ksur tal-Artikolu 106(1) TFUE, bl-għoti ta’ vantaġġ leġiżlattiv fil-qasam tal-iffissar tal-livell tal-abbonament telefoniku;
            
         
               —
            
            
               tikkundanna lill-Kummissjoni għall-ispejjeż tar-rikorrenti quddiem il-Qorti Ġenerali.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka tliet motivi.
   
               (1)
            
            
               L-ewwel motiv, ibbażat fuq ksur tal-prinċipju ta’ amministrazzjoni tajba, fejn il-Kummissjoni llimitat ruħha għal eżami sommarju tal-ilment li ġie mressaq quddiemha mir-rikorrenti.
            
         
               (2)
            
            
               It-tieni motiv, ibbażat fuq żball ta’ liġi fir-rigward tal-evalwazzjoni tal-kunċett ta’ drittijiet speċjali u esklużivi skont id-Direttiva 2002/77/KE (1) u l-Artikolu 106(3) TFUE.
               
                           —
                        
                        
                           Ir-rikorrenti ssostni li l-Kummissjoni ma tistax ma tippenalizzax il-fatt li r-Repubblika Franċiża tat vantaġġ leġiżlattiv lill-France Télécom meta ffissat it-tariffa tal-abbonament telefoniku ta’ servizz universali fuq livell li jeskludi kwalunkwe servizz li jikkompeti ma’ dak ta’ France Télécom, b’referenza għall-fatt li l-ebda operatur privat ma għamel talba sabiex jitneħħa l-vantaġġ leġiżlattiv.
                        
                     
                           —
                        
                        
                           Sussidjarjament, ir-rikorrenti ssostni li tali talbiet kienu ġew magħmula.
                        
                     
         
               (3)
            
            
               It-tielet motiv, ibbażat fuq żball ta’ liġi u żball manifest ta’ evalwazzjoni f’dak li jirrigwarda l-firxa tal-obbligi tar-regolatur nazzjonali li jirriżultaw mid-direttivi fil-qasam tal-kommunikazzjonijiet elettroniċi, l-aġir tal-Istat Membru ma jistax jiġi skużat minħabba l-inkompletezza jew l-impreċiżjoni tal-qafas leġiżlattiv.
            
         
      (1)  Direttiva tal-Kummissjoni 2002/77/KE, tas-16 ta’ Settembru 2002, dwar kompetizzjoni fis-swieq tan-networks u s-servizzi tal-komunikazzjonijiet elettroniċi (ĠU Edizzjoni Speċjali bil-Malti, Kapitolu 8, Volum 2, p. 178).